stanford-oval/wikipedia huggingface dataset:
Frank De Bleeckere

| Frank De Bleeckere |
| --- | --- |

Henkilötiedot
Koko nimi:  Frank Wermer De Bleeckere
Syntynyt: 1. kesäkuuta 1966 (ikä 58) Oudenaarde, Belgia
Jalkapallotuomari
Pituus:  182 senttimetriä
Aiheesta muualla
www.frankdebleeckere.com
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 1994–2012 1998–2012 | Jupiler Pro League FIFA |  |  |

Frank Wermer De Bleeckere (s. 1. kesäkuuta 1966 Oudenaarde, Belgia) on belgialainen jalkapalloerotuomari. Hän on toiminut erotuomarina vuodesta 1984 lähtien. Vuonna 1998 hänestä tuli kansainvälinen erotuomari.
Myöhemmin urallaan De Bleeckere on tuominnut muun muassa vuoden 2004 ja 2008 EM-kilpailuissa, sekä vuoden 2006 MM-kilpailuissa. Hänet on esivalittu myös vuoden 2010 MM-kilpailuihin. De Bleeckere on tuominnut myös useissa nuorten MM-kilpailuissa.
Näiden lisäksi De Bleeckere on tuominnut Mestarien liiga-otteluita kotimaansa pääsarjan lisäksi. Mestarien liigan loppuottelua hän ei ole toistaiseksi koskaan päässyt tuomitsemaan, mutta kaudella 2006–2007 hän tuomitsi 2. toukokuuta 2007 pelatun Milanin ja Manchester Unitedin välisen välieräottelun. 28. elokuuta 2009 De Bleeckere toimi erotuomarina Barcelonan ja Šah’tar Donetskin välisessä UEFA Super Cupin ottelussa.
Aiheesta muualla

FIFA:n virallinen sivusto (Arkistoitu – Internet Archive)
Esittely Rate The Ref -sivustolla (Arkistoitu – Internet Archive)
Jalkapallon maailmanmestaruuskilpailujen 2010 tuomarit
| --- | --- |
AFC:  Khalil Al Ghamdi •  Ravshan Ermatov •  Subkhiddin Mohd Salleh •  Yūichi Nishimura
CAF:  Koman Coulibaly •  Jerome Damon •  Eddy Maillet
CONCACAF:  Joel Aguilar •  Benito Archundia •  Carlos Batres •  Marco Rodríguez
CONMEBOL:  Héctor Baldassi •  Jorge Larrionda •  Pablo Pozo •   Óscar Ruiz •  Carlos Simon •  Martín Vázquez
OFC:  Michael Hester •  Peter O'Leary
UEFA:  Olegário Benquerença •  Massimo Busacca •  Frank De Bleeckere •   Martin Hansson •  Viktor Kassai
UEFA:  Stéphane Lannoy •  Alberto Undiano Mallenco •  Roberto Rosetti •  Wolfgang Stark •  Howard Webb
Finder (Apple)

Finderin logo
Finder on Applen Macintosh-tietokoneissa käytettävän OS X- tai aiemmin Mac OS -käyttöjärjestelmän oletuksena käytettävä tiedostonhallintaohjelma. Finder on ollut osana Macintosh-ohjelmistoa Macintosh 128K:sta alkaen ja sen tehtävänä on antaa käyttäjälle näkymä tietokoneen sisältöön. Ohjelma käynnistyy tietokoneen käynnistyksen yhteydessä ja on vastuussa tietokoneen käyttöliittymän ulkonäöstä. Finderiä käytetään tiedostojen hallintaan ja muiden ohjelmien käynnistämiseen, mutta se ei ole osa käyttöjärjestelmää vaan toimii käyttöliittymänä tavallisille käyttöjärjestelmäpalveluille. Muista tietokoneista (myös uudemmista Macintosheista) tuttu komentoliittymä muistuttaa toiminnaltaan Finderiä, joskin Finder on toiminut alusta alkaen graafisen käyttöliittymän avulla. Finder kirjoitettiin kokonaan uudestaan Applen siirtyessä Unix-pohjaiseen Mac OS X -käyttöjärjestelmään 2000-luvun alussa.
Historia

Finder kehitettiin graafisen käyttöjärjestelmän erityistarpeisiin. 80-luvun alussa Lisa-projekti kehitti graafisen käyttöliittymän hallintaohjelmistoa, samaan aikaan Macintosh-projekti luonnosteli Macintosh 128K:n muistinhallintaa ja siinä tarvittavia ohjelmistoja. Toisistaan riippumattomat projektit lainasivat ideoita sekä toisiltaan että Massachusettsin teknillisen korkeakoulun Dataland-projektilta.
Historia > Finder 1.0 - 4.1

Ensimmäinen julkaistu Finder toimi Macintosh File System -tiedostojärjestelmän kanssa, joka kehitettiin Macintosh 128K:n levykeaseman käyttöön. Tiedostojärjestelmä mahdollisti graafisen käyttöliittymän hyödyntämisen tarjoten tiedostoille metatietueet ikkunointia, asettelua, kuvaketta ja oletusohjelmistoja varten. Järjestelmä ei tukenut hakemistoja, vaan kaikki tiedostot tallennettiin juurihakemistoon. Finderin avulla tiedostot voitiin näennäisesti jakaa ensimmäisen tason alihakemistoihin. Finder tarjosi roskakorin tiedostojen poistoa varten. Roskakori oli näennäiskansio, jonka tiedot säilyivät vain keskusmuistissa. Järjestelmä tyhjensi roskakorin sisällön Finderin sammutuksen yhteydessä. Moniajon puuttuessa Finder sammutettiin aina muiden ohjelmistojen ajon ajaksi.
Tiedostojen hidas kopiointinopeus aiheutti harmia käyttäjille. Apple yritti korjata ongelmaa Finder 1.1 -päivityksellä toukokuussa 1984. Macintosh 128K:n rajallinen muisti vaikeutti Finderin kehitystä ja vasta vuotta myöhemmin huhtikuussa 1985 julkaistu Finder 4.1 nopeutti tiedostojen kopiointia ja lisäsi uusia ominaisuuksia tietokoneen hallintaan. Finderistä löytyi nyt komennot hakemistojen luontiin ja tietokoneen sammuttamiseen. Aiemmin hakemistot oli luotu juurihakemistossa aina löytyvän tyhjän kansion kautta ja tietokone oli sammutettu näppäimistössä olevan virtanapin avulla. Finder 4.1 sisälsi ohjelman nimeltä MiniFinder, joka toimi usein käytettyjen ohjelmien käynnistysvalikkona.
Historia > Finder 5.x

Syyskuussa 1985 Apple siirtyi Hierarchical File System -tiedostojärjestelmään ja julkaisi ensimmäisen kovalevyn Macintoshille, Hard Disk 20:n. Finder päivitettiin versioon 5.0, joka tuki uutta tiedostojärjestelmää ja sisälsi ulkoasupäivityksiä.
Historia > Finder 6.x

Apple alkoi paketoida käyttöjärjestelmäänsä nimellä System Software, joka sisälsi aina sekä käyttöjärjestelmän että Finderin. System Software 5.0:n ja 5.1:n mukana toimitettava Finder 6.0 sisälsi MultiFinder -ohjelman, joka mahdollisti yhteistyömoniajon. MultiFinder oli käynnistettävä ohjauspaneelista erikseen ja tietokone käynnistettävä uudelleen, jonka jälkeen ohjelmat jakoivat prosessoriaikaa toisilleen. System Software 6 sisälsi Finder 6.1:n ja parannellun MultiFinderin.
Aiemmat Finderit sisälsivät työpöydän, jolle järjestelmä tulosti kaikkien siihen liitettyjen levyasemien sisällön. Työpöydälle raahatut tiedostot saattoivat kopioitua väärälle asemalle. System 6:n myötä Finder sisälsi "Put Away" -komennon, jolla käyttäjä saattoi palauttaa työpöydälle muokkausta varten kopioidun tiedoston sen alkuperäiseen sijaintiin.
Historia > Finder 7.x

Vuonna 1991 Apple julkaisi System 7 -käyttöjärjestelmän, joka oli merkittävä Mac OS -päivitys. Muiden järjestelmäohjelmien ohella Finder kirjoitettiin suurimmaksi osaksi uudelleen. MultiFinder ei ollut enää erillinen sovellus, vaan oli osa Finderin normaalia toimintaa. Finder muuttui värilliseksi ja navigointijärjestelmään tehtiin parannuksia. Roskakorista tehtiin oikea hakemisto, johon raahatut tiedostot eivät tuhoutuneet automaattisesti keskusmuistin sisällön muuttuessa.
Historia > Finder 8.x – 9.x

Vuoden 1997 Mac OS 8 -julkaisu päivitti Finderin versioon 8.0. Edeltävien vuosien varrella Finderiin tehdyt muutokset olivat vähäisiä. 8.0 muutti Finderin toiminnan monisäikeiseksi, jolloin esimerkiksi tiedoston kopioiminen ei pysäyttänyt väliaikaisesti Finderin muiden osien toimintaa. Finderin ulkoasu päivitettiin Mac OS 8.0:n metallisen mallin mukaiseksi. Finder 8.1 toi tuen HFS+ -tiedostojärjestelmälle.
Lokakuussa 1999 Finder 9.0 sisälsi tuen monen käyttäjän järjestelmälle, järjestelmän päivitystoiminnon, tuen yli 2 gigatavun tiedostoille ja salaustoiminnon. 9.1 -päivitys lisäsi CD-levyjen poltto-ominaisuuden. Joulukuussa 2001 Mac OS -käyttöjärjestelmän ja vanhan Finderin kehittäminen lopetettiin.
Aiheesta muualla

Apple's website
10.4 "Tiger" Finder
Ars Technica: About the Finder… - Kokoelma Finder-aiheisia artikkeleita
Finderin käyttöliittymää System 7:ssä.
HMAS Parramatta (D55)

| HMAS Parramatta |
| --- | --- |


Aluksen vaiheet
Rakentaja:  Fairfield Shipbuilding and Engineering Company
Kölinlasku:  17. maaliskuuta 1909
Laskettu vesille:  9. helmikuuta 1910
Palveluskäyttöön:  10. syyskuuta 1910
Poistui palveluskäytöstä:  20. huhtikuuta 1928
Tekniset tiedot
Uppouma:  750 t
Pituus:  75 m (kokonaispituus)
Leveys:  7,41 m
Syväys:  2,59 m
Koneteho:  10 000 hv
Nopeus:  26 solmua
Miehistöä:  66-73
Aseistus
Aseistus:  1 × BL 4″ Mk VIII -tykkiä 3 × QF 12 naulan 12 cwt -laivatykkiä P Mk I -asennuksina 3 × 18″ (450 mm) torpedoputkea
HMAS Parramatta oli Australian laivaston vuonna 1910 palvelukseenotettu River-luokan torpedovenehävittäjä.
Ensimmäisessä maailmansodassa alus partio 1914-1917 Tyynellämerellä ja Kaakkois-Aasiassa. Se siirrettiin sisaraluksineen Välimerelle sukellusveneiden torjuntaan, mistä se palasi 1919 Australiaan. Alus siirrettiin reserviin, missä se oli lyhyttä palvelusjaksoa lukuun ottamatta.
Alus poistettiin palveluksesta 1928, jolloin sen varusteet poistettiin. Alus myytiin vankien majoitusalukseksi Hawkewbury joelle. Lukuisten omistajanvaihdosten jälkeen alus ajautui 1933 voimakkaan aallon vaikutuksesta karille, minne se jätettiin ruostumaan. Vuonna 1973 aluksen keula ja perä nostettiin ja niistä tehtiin muistomerkki.
Valmistus

Alus tilattiin 6. helmikuuta 1909 Brittiläisen kansainyhteisön laivastolle Fairfield Shipbuilding and Engineering Companyltä Govanista, missä köli laskettiin 17. maaliskuuta 1909. Alus laskettiin vesille 9. helmikuuta 1910 kumminaan Britannian pääministeri H. H. Asquithin puoliso Margot Asquith ja valmistui elokuussa. Britannian kuninkaallinen laivasto otti 10. syyskuuta Australiaan siirron ajaksi aluksen palvelukseen nimellä HMS Parramatta. Alus lähti 19. syyskuuta sisaraluksensa HMS Yarran kanssa Portsmouthista. Broomessa alukset luovutettiin Kansainliiton merivoimille.
Harting

Harting tarkoittaa muun muassa seuraavia asioita:
Sukunimenä

Christoph Harting (s. 1990), saksalainen kiekonheittäjä
Robert Harting (s. 1984), saksalainen kiekonheittäjä (olympiavoittaja)
Paikannimenä

Harting, kunta Englannissa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hashidate-luokka

| Hashidate-luokka |
| --- | --- |


Tekniset tiedot
Uppouma:  999 t (standardi) 1 092 t (koeajo)
Pituus:  78,50 m (vesiraja)
Leveys:  9,70 m
Syväys:  2,45 m
Koneteho:  4 600 shp
Nopeus:  19,5 solmua
Miehistöä:  170
Aseistus
Meritorjunta:  3 × 12 cm/45 tykkiä
Ilmatorjunta:  2 × 25 mm ilmatorjuntatykkiä
Hashidate-luokka oli Keisarillisen Japanin laivaston kahden tykkiveneen muodostama alusluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Hashidate | Osaka Iron Works | 20. helmikuuta 1939 | 23. joulukuuta 1939 | 30. kesäkuuta 1940 | upotettu 22. toukokuuta 1944 |
| Uji | Osaka Iron Works | 20. tammikuuta 1940 | 29. syyskuuta 1940 | 30. huhtikuuta 1941 | Kiinalle 1945 nimellä Chang Chi |

Toisen maailmansodan aikana alusten ilmatorjunta-aseistus vahvennettiin yhdeksään 25 millimetrin tykkiin. Lisäksi syvyyspommit lisättiin aseistukseen.
Hautajoki

Hautajoki on Kärsämäellä Pohjois-Pohjanmaalla sijaitseva joki. Se on Pyhäjoen sivujoki.
Freund

Freund on ystävää tarkoittava saksan kielen sana, joka on myös seuraavien henkilöiden sukunimi:
Daniel Freund (s. 1984), saksalainen poliitikko ja europarlamentaarikko
Gisèle Freund (1908–2000), saksalais-ranskalainen valokuvaaja
Hugo Freund, saksalainen koru- ja jalokivialan yrittäjä
Karl W. Freund (1890–1969), saksalainen elokuvaaja ja elokuvaohjaaja
Pia Helena Freund (s. 1964), suomalainen oopperalaulaja
Severin Freund (s. 1988), saksalainen mäkihyppääjä
Steffen Freund (s. 1970), saksalainen jalkapalloilija ja valmentaja.
HMAS Psyche

| HMAS Psyche |
| --- | --- |
 HMAS Psyche Hongkongissa vuonna 1916.

Aluksen vaiheet
Rakentaja:  Devonportin laivastontelakka
Kölinlasku:  15. marraskuuta 1897
Laskettu vesille:  19. heinäkuuta 1898
Palveluskäyttöön:  Royal Navy: 2. toukokuuta 1899 Australian laivasto: 1. heinäkuuta 1915
Poistui palveluskäytöstä:  26. maaliskuuta 1918
Tekniset tiedot
Uppouma:  2 135 t
Pituus:  95,6 m
Leveys:  11,1 m
Syväys:  4,6 m
Koneteho:  7 000 ihp
Nopeus:  19,5 solmua
Miehistöä:  224
Aseistus
Aseistus:  8 × QF 4″ (102 mm) tykkiä 8 × QF 3 naulan Hotchkiss -tykkiä 3 × Maxim-konekivääriä 2 × 14″ torpedoputkea
HMAS Psyche oli Britannian kuninkaalliselle laivastolle valmistettu ja ensimmäisessä maailmansodassa Australian laivastossa palvellut Pelorus-luokan panssarikansiristeilijä.
Valmistus

Alus tilattiin Devonportin telakalta, missä köli laskettiin 15. marraskuuta 1897. Alus laskettiin vesille 19. helmikuuta 1898 ja valmistui 28. huhtikuuta 1899.
Palvelus

Psyche otettiin 2. toukokuuta 1899 palvelukseen Britannian kuninkaallisessa laivastossa. Alus oli Pohjois-Amerikan ja Länsi-Intian asemalla. Alus siirrettiin joulukuussa 1903 Australian laivueeseen, jolloin sen päällikkönä oli komentaja R. Cunningham-Foot. Alus palveli laivueessa aina lokakuuhun 1913 saakka, jolloin Australian asema luovutettiin muodostetun Australian laivaston hallintaan. Alus siirtyi pian tämän jälkeen Uuteen-Seelantiin, jossa se oli aina ensimmäisen maailmansodan alkamiseen.
Sodan ensimmäiset kuukaudet aluksen tehtävänä oli vallata alueella olleet saksalaiset kauppalaivat sekä Saksan keisarikunnan hallinnassa ollut Samoa sekä muut Saksan hallinnassa olleet Tyynenmeren saaret. Alus kuului myös joukkojenkuljetuksia suojanneeseen saattajaosastoon, joka suojasi saattueita Uudesta-Seelannista Lähi-itään. Alus poistettiin palveluksesta 22. tammikuuta 1915, ja se ankkuroitiin Sydneyyn.
Pääministerin kanslia vaati 13. toukokuuta 1915 amiraliteettia lainaamaan alusta Australian laivastolle koululaivaksi. Amiraliteetti vastasi pyyntöön myöntävästi 1. kesäkuuta, ja kuukautta myöhemmin alus siirrettiin Australian hallintaan.
Australian laivastossa

Alus palasi palvelukseen 1. heinäkuuta 1915 Australian laivaston HMAS Psychenä päällikkönään komentaja Henry Peakes. Amiraliteetti oli esittänyt jo ennen palvelukseen ottoa alukselle aktiivisempaa roolia sotatoimissa kuin koululaivalle oli suunniteltu. Alus lähti 16. elokuuta merelle kohti Aasian rannikkoa yhdessä HMAS Fantomen kanssa. Alus määrättiin matkan aikana Rangooniin, koska saksalaisten lietsomien mellakoiden puhkeamista Intian ja Burman alueilla pelättiin.
Alus partioi Bengalinlahdella ja vuoden 1916 alusta alkaen Singaporen itäpuolella. Alueella ollessaan alus muun muassa saattoi kahta turkkilaisia sotavankeja kuljettanutta alusta, kuljetti kahta kiinalaista vakoojaa sekä osallistui intialaissotilaiden kapinan johtajien vangitsemiseen Singaporessa.
Kun alusta huollettiin Hongkongissa vuoden 1916 alussa, sen miehistöä siirrettiin tykkivene HMS Moorhenille, jonka tehtävänä oli evakuoida eurooppalaiset Kantonista. Heinäkuussa aluksella raivosi epidemia, jolloin jopa 60 prosenttia miehistöstä oli samanaikaisesti maissa sairaalassa tai muuten palveluskelvottomana. Viipyessään Hongkongissa se oli muun muassa yhden päivän Kiinan laivueen lippulaivana. Hongkongista lähdettyään alus teki partiomatkoja Japaniin ja Nikobaareille saakka ennen paluutaan Sydneyyn 28. syyskuuta 1917.
Psyche poistettiin palveluksesta 16. lokakuuta, mutta se palasi palvelukseen jo 20. marraskuuta sijotettuna Australian koillisrannikolle. Tuloksettomien partiomatkojen jälkeen alus poistettiin uudelleen palveluksesta 26. maaliskuuta 1918. Alus myytiin 21. heinäkuuta 1922 Moreland Metal Companylle, joka käytti sitä puutavaraproomuna.
Alus upposi Salamanderinlahdella Uudessa Etelä-Walesissa. Australian laivaston sukeltajat romuttivat hylyn harjoitellessaan vedenalaisia räjäytyksiä.
HMAS Quickmatch

| HMAS Quickmatch |
| --- | --- |
 HMAS Quickmatch vuonna 1955.

Aluksen vaiheet
Rakentaja:  J. Samuel White and Company, Cowes
Kölinlasku:  6. helmikuuta 1941
Laskettu vesille:  11. huhtikuuta 1942
Palveluskäyttöön:  14. syyskuuta 1942
Poistui palveluskäytöstä:  26. huhtikuuta 1963
Tekniset tiedot
Uppouma:  1 720 t (standardi) 2 449 t (kuormattu)
Pituus:  109,2 m (kokonaispituus)
Leveys:  10,9 m
Syväys:  2,9 m
Koneteho:  40 000 hv
Nopeus:  36 solmua
Miehistöä:  176
Aseistus
Aseistus:  4 × QF 4,7″ (120 mm) Mk IX -tykkiä yksiputkisina CP Mk XVIII -asennuksina 1 × neliputkinen QF 2 naulan (40 mm/L39) tykki Mk VII -asennuksena 6 × Oerlikon 20 mm P Mk III -asennuksina 8 × 21″ (533 mm) torpedoputkea 3 × syvyyspomminheitintä ja 3 × kiskoa, joissa yhteensä 45 syvyyspommia
HMAS Quickmatch (viirinumero G92) oli Australian laivaston Q-luokan hävittäjä toisessa maailmansodassa, mutta se siirtyi vasta 1950 Britannian kuninkaallisen laivaston omistuksesta Australian laivastolle. Alus muutettiin 1950–1955 sukellusveneentorjuntafregatiksi.
Valmistus

Alus tilattiin joulukuussa 1940 3. hätälaivueessa (engl. 3rd Emergency Flotilla) J. Samuel White and Companylta Cowesista Isle of Wightilta, missä köli laskettiin 6. helmikuuta 1941. Alus laskettiin vesille 11. huhtikuuta 1942 kumminaan rouva Shearman. Ilmahyökkäyksen telakalle aiheuttamat vauriot viivästyttivät sen valmistumista. Alus otettiin Australian laivaston palvelukseen 14. syyskuuta 1942 ensimmäisenä päällikkönään komentajakapteeni Rodney Rhoades. Se valmistui 30. syyskuuta.
Palvelus

Vastaanottotestien päätyttyä alus määrättiin 5. lokakuuta 1942 saattuepalvelukseen. Marraskuussa alus määrättiin Etelä-Atlantin laivastoasemalle, jonne siirtyessään se kohtasi 1. joulukuuta Italian laivaston saarronmurtaja Cortelazzon. Alus määrättiin maaliskuussa Intian valtamerelle, mutta se oli Etelä-Atlantilla aina elokuuhun 1943.
Sodan päätyttyä alus jatkoi palvelustaan Australian laivastossa tukien miehitysjoukkoja Japanissa. Kesäkuussa 1950 alus siirrettiin Australian hallintaan ja sijoitettiin reserviin.
Palvelus > Fregatti

Alus päätettiin 1951 muuttaa tyypin 15 sukellusveneentorjuntafregatiksi. Muutostyöt saatiin päätökseen 1955, jolloin se samalla palautettiin palvelukseen. Vuonna 1963 alus poistettiin palveluksesta ja sijoitettiin reserviin. Alus sijoitettiin poistolistalle, ja myytiin 1972 romutettavaksi. Se hinattiin vielä saman vuoden heinäkuussa ostajalle Osakaan Japaniin.
Hartikkalampi (Ikaalinen)

| Hartikkalampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°N, 23°E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Parkanonjärven alue (35.53)
Laskujoki:  oja Vääräjokeen 
Mittaustietoja
Pinnankorkeus:  noin 87,8 
 fiHartikkalampi 
Hartikkalampi  eli Hartikanlampi  on Pirkanmaalla Ikaalisten Riitialassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Hartikkalampi on osa Vääräjoen aluetta.
Maantietoa

Lampi on 130 metriä pitkä ja 70 metriä leveä. Se sijaitsee peltoaukean keskellä yli 100 metriä Vääräjoen itäpuolella. Lammen lähiympäristö on kuitenkin suota, johon laskee kaksi pelto-ojaa. Sen yhtä pitkä laskuoja yhtyy jokeen pari kilometriä Vääräjoen joensuusta. Sen rantaan on rakennettu kiinteistö ja vapaa-ajan asunto, joille johtaa tiet 150 metrin etäisyydeltä ohittavalta seututieltä 276.
Historiaa

Vuoden 1959 peruskartassa lammella ei ollut vielä piirrettynä laskuojaa eikä siihen johtanut suo- tai pelto-ojia. Vuoden 1984 laskuoja oli jo kaivettu ja lammen rannalla sijaitsivat jo nykyiset asunnot.
Hans Werner Aufrecht

| Hans Werner Aufrecht |
| --- | --- |

Henkilötiedot
Syntynyt: 28. joulukuuta 1938 (ikä 85) Großaspach, Saksa
Muut tiedot
Yritys:  AMG ja HWA AG
Hans Werner Aufrecht (28. joulukuuta 1938 Großaspach, Saksa) on saksalainen insinööri ja liikemies.
Aufrecht työskenteli 1960-luvun alkupuolella Mercedes-Benzin tuotekehityksessä. Vuonna 1967 hän perusti Erhard Melcherin kanssa AMG:n. Aufrecht myi 51 % AMG:n osakkeista Daimler-Chryslerille 1990-luvun lopussa. Samaan aikaan hän perusti HWA-autourheilutallin.
Aufrecht sai vuonna 2000 Bundesverdienstkreuz-kunniamerkin.
Aiheesta muualla

Marketscreener: Business Leaders : Hans Werner Aufrecht (Arkistoitu – Internet Archive)
Freudilainen lipsahdus

Freudilainen lipsahdus eli parapraksis (kr. παρά ’vasta’ + πρᾶξις ’toiminta’) tarkoittaa sitä, että ihminen tulee vahingossa sanoneeksi, mitä hän todella ajattelee ja tuntee. Ilmiö on nimetty itävaltalaisen lääkärin ja psykoanalyysin kehittäjän Sigmund Freudin mukaan. Todellisten tunteiden uskotaan olevan peräisin ihmismielen tiedostamattomasta osasta ja tulevan esiin muun muassa freudilaisten lipsahdusten kautta.[lähde? ]
Käsite on Freudin ensimmäisestä esseestä, josta tuli teoksen Arkielämämme psykopatologiaa (1901) aloitusluku.
Francesca Kirby

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Francesca Kirby
Syntymäaika: 29. kesäkuuta 1993
Syntymäpaikka: Reading, Englanti
Pelipaikka: hyökkääjä
Pituus: 157 cm 
Seura
Seura: Chelsea LFC
Pelinumero: 14
Junioriseurat
2001–2010: Reading
Seurat
| Vuodet | Seura | O | (M) |
| 2012–2015 | Reading | 42 | (67) |
| 2015– | Chelsea | 85 | (54) |
Maajoukkue
| 2014– | Englanti | 63 | (17) |
 Seurajoukkueuran tilastot kattavat vain kansalliset sarjat, päivitetty 31. heinäkuuta 2022.  Maajoukkueuran tilastot päivitetty 27. elokuuta 2022.
| Mitalit> Maa:   Englanti.Naisten jalkapallo.MM-kilpailut  | Mitalit> Maa:   Englanti.Naisten jalkapallo.MM-kilpailut  | Mitalit> Maa:   Englanti.Naisten jalkapallo.MM-kilpailut  | Maa:   Englanti> Naisten jalkapallo. |
| --- | --- | --- | --- |
|  Pronssia | Kanada 2015 | Jalkapallo |  |
| EM-kilpailut  | EM-kilpailut  | EM-kilpailut  |  |
|  Kultaa | Englanti 2022 | Jalkapallo |  |
Francesca "Fran" Kirby (s. 29. kesäkuuta 1993 Reading) on englantilainen jalkapalloilija, joka edustaa FA WSL:ssä pelaavaa Chelseaa. Pelipaikaltaan Kirby on keskikenttäpelaaja tai hyökkääjä. Hän kuuluu myös Englannin naisten jalkapallomaajoukkueeseen, jossa hän on pelannut vuoden 2022 EM-kilpailujen päättyessä 63 maaottelua ja tehnyt 17 maalia.
Ura > Seurajoukkueura

Kirby nousi Readingin edustusjoukkueeseen 16-vuotiaana ja pääsi nuorten maajoukkueeseen mutta lopetti jalkapallon 17-vuotiaana pariksi vuodeksi sairastuttuaan masennukseen, joka seurasi hänen äitinsä muutaman vuoden takaista kuolemaa aivoverenvuotoon. Kirby palasi kolmanneksi korkeimmalla sarjatasolla pelanneeseen Readingiin kaudeksi 2012–2013 ja teki tuolla kaudella 32 maalia 21 ottelussa Readingin noustessa FA WSL 2 -sarjaan. Vuonna 2014 hän teki WSL 2:n 16 ottelussa 24 maalia ja oli sarjan paras maalintekijä. Kirby teki Readingin pelaajana kaikkiaan 42 ottelussa 67 maalia.
Heinäkuussa 2015 Kirby siirtyi Superliigan Chelsea LFC:hen. Hän voitti seuran kanssa samana vuonna FA WSL:n ja FA Cupin. Seuraavina vuosina mestaruuksia on tullut lisää. Kirby on kauden 2021–2022 loppuun mennessä pelannut Chelseassa 85 liigaottelua ja tehnyt niissä 54 maalia. Sekä jalkapalloliitto että toimittajat valitsivat hänet Superliigan parhaaksi pelaajaksi vuosina 2018 ja 2021. Hänen uralleen mahtuu useita loukkaantumisia, jotka aiheuttivat pitkiä taukoja pelaamisessa. Keväällä 2016 tulleesta polvivammasta paraneminen kesti vuoden, ja pian paluunsa jälkeen hän loukkasi nilkkansa. Syksyllä 2019 hän joutui sairaalaan sydänpussitulehduksen vuoksi. Helmikuussa 2022 hän joutui neljäksi kuukaudeksi kentiltä sivuun uupumuksen vuoksi.
Ura > Maajoukkueura

Englantia alle 23-vuotiaissa edustaneesta Kirbystä tuli historian ensimmäinen WSL 2 -sarjan maajoukkuepelaaja, kun hän debytoi Englannin naisten jalkapallomaajoukkueessa Ruotsia vastaan elokuussa 2014 onnistuen heti maalinteossa. Kirby kuului Englannin MM-pronssia saavuttaneeseen joukkueeseen vuoden 2015 MM-kilpailuissa Kanadassa, jossa hän teki avausmaalinsa MM-tasolla Meksikoa vastaan ja pelasi kaikkiaan kolmessa alkulohko-ottelussa sekä neljännesvälierässä. Vuoden 2017 EM-kilpailuissa, joissa Englanti selviytyi välieriin, hän pelasi neljä ottelua ja teki yhden maalin alkulohko-ottelussa Espanjaa vastaan. MM-kilpailuissa 2019 hän pelasi avauskokoonpanossa viidessä ottelussa ja tuli vaihtopelaajana kentälle yhdessä ottelussa. Hän teki pronssiottelussa Ruotsia vastaan Englannin ainoan maalin. EM-kilpailuissa 2022 hän voitti kultaa ja teki maalin alkulohko-ottelussa Pohjois-Irlantia ja välierässä Ruotsia vastaan.